## Intruduson

Nós dukumentu di vizon edukasional diskrevi aspirason di Dipartamentu di Edukason Primáriu i Sikundáriu – nós vizon – pa edukason publiku primáriu i sikundáriu i edukason básika di adultus na Commonwealth di Massachusetts. És vizon sta ankurada na nós komprimissu ku ensino i aprendizagem di alta kualidadi na Commonwealth. Nu ta kontinua ta trabadja ku distritus, skolas i edukadures pa prumovi un ensino i un aprendizagem antirasistas, inklusivos, multilingual i multikultural; ki ta valoriza i afirma tudu alunus i sés famílias; i keli ta kria oportunidadis i ispiriênsias ekuitativas pa tudu alunus, partikularmenti kés ki têm stadu storikamenti mal atendedu.

## Nós objetivu é ki, komu rizultadu di bu edukason publiku na Massachusetts, alunus:

* **Alkansa kunhisimentus i abilidadis akadêmikas:** alkansa un gama abrangenti i diversifikada di assuntus i aplika bus kompetênsias en kontextus rilivantis di mundu real.
* **Kompriendi i valoriza bó mesmo:** konxi bus próprius pontus fortis, interesses i áreas di kresimentu, ser autokonscienti, ser un autodefensor i toma disizons risponsávil.
* **Kompriendi i valoriza otus:** kompriendi diferensas i múltiplas perspetivas, ten empatia ku otus i konstrui ligasons ku kolegas i adultus.
* **Involvi ku mundu:** kompriendi i pensa kritikamenti sobri iventu lokal, nasional i mundial i sistemas susial; i kria mudansas puzitivu através di ason sívika.

## Pa és podi:

* **Ser kuriozu i kriativu:** atxa alegria na prendi, buska bus interesses i uza pensamentu inovador pa aborda oportunidadis i rizolvi dizafiu, ki ta inklui kés inéditos.
* **Molda bu kaminho:** sta bem priparadu pa pruspera na fakuldadi i/ou kareira i sta puzisionadu pa aprendizagem au longu di vida.
* **Xinti kunetadu:** djobi modi ki membrus valiozus i involvidus di bus kumunidadis i sta sienti di bu independênsia i interdependênsia.
* **Ser kapasitadu:** dizempenha un papel na difeza di ekuidadi, justisa i liberdadi na bus kumunidadis i além.

## Ispiriênsia di Aprendizagem

Tudu alunus na Massachusetts, partikularmenti alunus di grupus i kumunidadis istorikamenti karentis, ta ten oportunidadis ekuitativas di distaka na tudu áreas di kontiúdu na tudu séries. Sustentabilidadi kultural i linguístika di prátikas di skolas i di sala di aula[[1]](#endnote-2) ta djuda alunus pruspera, kriando ambientis afirmativus undi alunus têm un sentimentu di pertensa, di involvi na un aprendizagem[[2]](#endnote-3), más profunda i é mantidos na altas ispetativas ku apoiu diresionado.

### Tudu alunus é kunhisidus i valorizados.

|  |  |
| --- | --- |
| **Alunus é kunhisidus** | * Alunus i famílias têm un sentimentu di pertensa: é kunhisidus, rispeitadus i valorizados pa kuze é i pa kuze pa trazi pa kumunidadi di skolas, ki ta inklui sés identidadis, pontus fortis, interesses, nisisidadis, línguas, exsesionalidadis i origens únikas.
* Alunus ta frikuenta skolas siguru i solidárius ki ta kuida di sés bem-estar geral.
* Alunus ta ganha konssiênsia di modi ki és ta pensa, prendi, rilasiona i kumunika, inklusivu na várius linguas/dialetos.
 |
| **Alunus é valorizados** | * Alunus ta involvi na aprendizagem ki valoriza i konstrui sés kunhisimentus di bazi, ispiriênsias vividas i bens kultural i linguístikus.
* Alunus é partisipantis ativus i têm un voz na formason di sés ispiriênsia di aprendizagem.
 |

### Ispiriênsias di aprendizagem é rilivantis, real i interativas.

|  |  |
| --- | --- |
| **Ispiriênsias di aprendizagem** | * Alunus ta prendi pa un meiu di kuríkulo i instruson ki ta alinha ku struturas kurikularis di Massachusetts na ou riba di sés nível skolar, kuneta pa sés identidadis i uza prátikas baziadu na evidênsias.
* Alunus ta rizolvi prublemas, ta pensa kritikamenti, fazi perguntas, ta da sentido ideias komplexus i podi mostra sés aprendizagem.
* Alunus ta prendi i ta dizinvolvi linguagem através di atividadis rikus na konteúdo ki ta prumovi kumunikason autêntika.
 |
| **Rilivanti i di mundu real** | * Alunus ta prendi ta involvi ku diversus perspetivas i ta aplika sés aprendizagen pa examinar mundo natural i diferentis kontextos stórikus, susial i polítikus.
* Alunus têm oportunidadis di fazi skolhas, kuneta kontextos rilivantis ou di mundo real i ifetua mudansas.
 |
| **Interativu** | * Alunus gosta i ta spera ansiosamenti sés ispiriênsias di aprendizagem.
* Alunus têm oportunidadis frikuentis di interagi ku sés kolegas, da sentido ideias komplexas djuntu i dizonvolvi un linguagem akadêmika.
* Alunus ta assumi riskus akadêmikus, ta prendi ku erus, ta inkurpora feedback i tem orgulhu di pruduzi un trabadju di alta kualidadi.
 |

### Apoius individualizadus ta pirmiti ki alunus distaka na nível di série (ou além).

|  |  |
| --- | --- |
| **Ixsidi na nível di ensino (ou superior)** | * Alunus ta resebi apoius i akomudasons nisisárius baziadus na evidênsias pa prendi kunhisimentus i abilidadis na nível di série (ou além).
* Alunus ku difisiênsia ta resebi instrusons kuidadosamenti konsebidas ki ta asilera sés kresimentu na direson pa objetivus di aprendizagem.
* Alunus ki sta prendi Inglês ta resebi instruson isplisitu di lingua ki pirmiti asesu pa konteúdo di nível skolar.
 |
| **Apoius individualizados** | * Alunus ta involvi ku apoius flexívil i risponsivos ki é baziadus na informasons koletadas di trabadjus di sala, observasons i dadus di avaliason; Kés apoius li é projetadus pa dizaparesi ku tempo, na medida ki alunus ta konstrui abilidadis más independentis.
* Alunus têm várius opsons sobri modi ki és ta asedi pa konteúdo i modi ki és ta mostra kunhisimentu i kompitênsias ki ta prendi, ki ta inklui na várius formatus ou línguas.
* Apoius é adaptadus pa nisisidadis akadémikas, di saúde fízika i mental i sosioimusional di alunus.
 |

1. Pa más informasons, vizita <https://www.doe.mass.edu/instruction/culturally-sustaining/default.html> [↑](#endnote-ref-2)
2. Pa más informasons, vizita <https://www.doe.mass.edu/kaleidoscope/overview.html> [↑](#endnote-ref-3)